**МИНИСТЕРСТВО НА ОБРАЗОВАНИЕТО И НАУКАТА**

гр. София 1000, бул. „Княз Дондуков” № 2А, www.mon.bg

На основание чл. 4, чл. 5 и чл. 7 от Постановление № 44 на Министерския съвет от 2019 година за осигуряване на преподаватели по български език и литература в чуждестранни висши училища

**ОБЯВЯВА ЗА ПРОЦЕДУРА ЗА ПОДБОР**

**на преподаватели по български език и литература за учебната**

**2025/2026 година в следните чуждестранни висши училища:**

|  |  |  |
| --- | --- | --- |
| **Висше училище** | **Населено място** | **Държава** |
| 1. Университет „Ориентале“
 | Неапол | Италия |
| 1. Университет „Ян Амос Коменски“
 | Братислава  | Словакия |
| 1. Прешовски университет
 | Прешов | Словакия |
| 1. Нишки университет
 | Ниш  | Сърбия  |
| 1. Университет „Йотвьош Лоранд“
 | Будапеща | Унгария |

**I. Изисквания към кандидатите**

**I.1. Минимални изисквания, предвидени в Постановление № 44 на Министерския съвет от 2019 г. за осигуряване на преподаватели по български език и литература в чуждестранни висши училища:**

1.1. Да заемат академична длъжност по реда на Закона за развитието на академичния състав в Република България или преподавателска длъжност по реда на Закона за висшето образование по трудово правоотношение в държавно висше училище или в научен институт с акредитация в професионално направление "Филология" от област на висшето образование „Хуманитарни науки“ или в държавно висше училище, в което се преподава български език като чужд, които имат сключено споразумение с Министерството на образованието и науката, както следва:

* 1. 1. Великотърновски университет “Св. св. Кирил и Методий”
		1. Пловдивски университет “Паисий Хилендарски”
		2. Софийски университет “Св. Климент Охридски”
		3. Шуменски университет “Епископ Константин Преславски”
		4. Югозападен университет “Неофит Рилски”
		5. Русенски университет „Ангел Кънчев“
		6. Медицински университет - Пловдив
		7. Институт за български език **„Професор Любомир Андрейчин“** към Българската академия на науките
		8. Институт по литература към Българската академия на науките
		9. Институт за балканистика с център по тракология към Българската академия на науките
		10. Кирило-Методиевски научен център при Българската академия на науките
	2. Да имат най-малко образователно-квалификационна степен „магистър“ в професионално направление „Филология“ от област на висшето образование „Хуманитарни науки“.
	3. Да имат най-малко две години преподавателски стаж във висше училище;
	4. Да владеят английски, френски, немски или езика на страната, в която ще бъдат командировани, на ниво минимум B2 от Общоевропейската референтна езикова рамка.

**I.2. Изисквания към кандидатите, заявени от чуждестранните висши училища:**

* + - 1. **Университет „Ориентале“, Неапол**
* Висше образование по български език и литература; предимство ще бъде отдавано на наличието на специализация по съвременен български език;
* Изисква се наличие на основни познания по италиански език (владеенето на английски, руски или друг славянски език ще бъде оценено положително);
* Ясна мотивация за преподаване на български език и култура като втори чужд език. Да бъде на пълно разположение за сътрудничество с катедрата и за работа със студентите в допълнение към преподавателските и организационни ангажименти. Активно участие в национални и международни проекти и насърчаване на други обучителни дейности, които предлагат задълбочено изследване на пътищата на българската култура в Италия между историята и литературата, между изкуството, традициите и духовността;
* Опит и способност за разработване на глотодидактически методи, насочени към улесняване изучването на български език от начинаещи студенти с цел достигане на ниво B2 - C1 в рамките на тригодишната бакалавърска програма;
* Специфични умения в областта на преподаването на български като втори чужд език с доказан професионален опит от минимум 3 (три) години и способност за стимулиране на студентите в процеса на затвърждаване и повишаване на езиковото им ниво;
* Способност за утвърждаване, съхраняване и разпространение на преподаването на български език чрез участие в дейности по т.нар. трета мисия и обществена ангажираност на университета, които съдействат за интегриране и разширяване на традиционните форми на взаимодействие училище - университет за развитие у учениците от средните училища на необходимите знания и умения за направата на съзнателен избор по отношение на тяхното университетско образование;
* Изискване за установяване и развитие на ползотворни отношения на сътрудничество с българските институции в Италия (Посолството, Българския културен институт в Рим).

**Информация за заетостта на преподавателя и преподаваните дисциплини:**

Водене на упражнения във фронтална форма в бакалавърските и магистърските програми, общо 12 (дванадесет) учебни часа седмично, както следва: 4 (четири) часа седмично за първи курс, 4 (четири) часа седмично за втори и трети курс, 4 (четири) часа седмично за курса по магистърска степен и 2 (два) часа прием на студенти.

* + - 1. **Университет „Ян Амос Коменски“, Братислава**
* Опит в преподаването на български език като чужд език;
* Минимално научно-образователна степен „доктор“;
* Публикационна и научно - изследователска дейност в специалността;
* Научна и изследователска насоченост към лингвистични дисциплини;
* Опит в преподаването на литературни и преводни дисциплини (специализиран, художествен превод, симултанен, консекутивен превод);
* Владеенето на словашки, евентуално на чешки език се приветства (минимално ниво B2).
	+ - 1. **Прешовски университет**
* Магистър по специалност български език и литература;
* Няма изискване за стаж (подходящо място и за абсолвент).

**Лекционна натовареност и преподавани дисциплини:** български език се преподава в Центъра за компетентно образование за цял живот към университета. Преподавателят е на
100 % щат (37,5 часа на седмица). Българският е задължително избираем предмет и общо избираема университетска дисциплина за студенти от ОКС „бакалавър“ и „магистър“.

* + - 1. **Нишки университет**
* Докторска степен в направление „Филология“;
* Отлично владеене на български език, литература и култура;
* Владеене на сръбски език на ниво B2 или по-високо ниво;
* Желателен е опит в преподаването.

**Лекционна натовареност и преподавани дисциплини:** лекторът е ситуиран в катедра „Сърбистика“ на Филологическия факултет. Българският език има статут на избираем предмет заедно с всички останали чужди езици в основните и магистърските специалности „Сърбистика“ и „Руски език и литература“. Преподавани дисциплини:

* Български език в литературно-културен контекст 1;
* Български език в литературно-културен контекст 2;
* Български език в литературно-културен контекст 3;
* Български език в литературно-културен контекст 4;
* Увод в изучаването на български език, литература и култура;
* Български език – специфики в превода.
	+ - 1. **Университет „Йотвьош Лоранд“, Будапеща**
* Опит в преподаването на български език, история и култура извън България;
* Опит в преподаването на български език като чужд език в Унгария;
* Да владее свободно унгарски език;
* Да бъде млад, енергичен и отворен към света.

**II. Начин за провеждане на процедурата за подбор:**

1. Кандидатите подават заявление и формуляр за участие в процедурата за подбор и прилагат необходимите документи, посочени в обявата във висшите училища или научен институт, посочени в т. 1.1.

2. Ректорът на съответното висше училище или директорът на научния институт представя в Министерството на образованието и науката поименен списък на кандидатите, подадените документи и становище за постъпилите кандидатури, за които счита, че е необходимо.

3. Подборът на кандидатурите за преподаватели в чуждестранни висши училища се извършва от Комисията за подбор на преподаватели по български език и литература в чуждестранни университети, определена със заповед на министъра на образованието и науката.

4. Всеки кандидат може да кандидатства за всички обявени преподавателски места. За всяко преподавателско място се подава отделен комплект от документи.

5. Комисията за подбор на преподаватели по български език и литература в чуждестранни университети провежда интервю с допуснатите кандидати.

6. До интервю не се допускат кандидати, които не са представили всички необходими документи или представените документи не удостоверяват изпълнението на изискванията по т. I за съответното чуждестранно висше училище.

7. Кандидатите се уведомяват по електронна поща за датата, часа на започване и мястото на провеждане на интервюто в Министерството на образованието и науката.

8. Интервюто се провежда по график, който се обявява в деня на провеждането – от председателя на Комисията за подбор по т. II. 3.

9. Избраният от Комисията кандидат се одобрява от съответното чуждестранно висше училище.

**III. Необходими документи за участие в процедурата за подбор**

1. Заявление и формуляр по образец, приложени към настоящата обява, до ректора на съответното висше училище или директора на научен институт по т. I.1. за участие в процедурата;

2. Автобиография;

3. Мотивационно писмо;

4. Копие на документ за придобито висше образование, научна степен и/или академична длъжност;

5. Списък с научните трудове и публикации (ако е приложимо);

6. Копие от трудова и/или осигурителна книжка или друг документ, удостоверяващ изискуемия стаж;

7. Копие на документ, удостоверяващ владеенето на чужд език;

8. Други документи по преценка на кандидата (описват се).

**IV. Срок и място за подаване на документите**

**Документите се подават в срок до 24 октомври 2025 г. (петък)** в държавното висше училище или научния институт, в което кандидатът заема длъжност по трудово правоотношение към момента на кандидатстване:

1. Великотърновски университет “Св. св. Кирил и Методий”
2. Пловдивски университет “Паисий Хилендарски”
3. Софийски университет “Св. Климент Охридски”
4. Шуменски университет “Епископ Константин Преславски”
5. Югозападен университет “Неофит Рилски”
6. Русенски университет „Ангел Кънчев“
7. Медицински университет - Пловдив
8. Институт за български език **„Професор Любомир Андрейчин“** към Българската академия на науките
9. Институт по литература към Българската академия на науките
10. Институт за балканистика с център по тракология към Българската академия на науките
11. Кирило-Методиев научен център при Българската академия на науките